เก็บ 2 หุ้นก่อสร้างตัวเด็ด! ชู P/E ต่ำ กำไรฟื้นตัวแรง แถมธุรกิจมั่นคงรายได้หลากหลาย 
เก็บ 2 หุ้นก่อสร้างตัวเด็ด! ชู P/E ต่ำ กำไรฟื้นตัวแรง แถมธุรกิจมั่นคงรายได้หลากหลาย 
8 พ.ค. 2561

บล.เอเซีย พลัส ระบุในบทวิเคราะห์วันนี้(8พ.ค.) ว่า ตลาดหุ้นปรับตัวขึ้นนับจากต้นปีและ ทำสถิติสูงสุดที่ 1852 จุด เมื่อ 27 ก.พ.แต่หลังจากนี้ปรับฐาน ต่อเนื่อง และ ยังคง  แกว่งตัวต่ำกว่า 1800 จุด  หรือเท่ากับปรับฐานจากจุดสูงสุด 3.5% แต่ยังคงเพิ่มขึ้น  2% จากปลายปี 2560   นับว่ายังคง outperform ตลาดเพื่อนบ้าน หากพิจารณารายกลุ่ม พบว่ากลุ่มรับเหมาฯ ลดลงมากสุด  19% จากปี 2560  รองลงมาคือชิ้นส่วนอิเล็กฯ และ ธนาคาร เกษตร เหล็ก และ อาหาร  ลดลง 13%, 10%, 10%, 9% และ 9% ตามลำดับ
ทั้งนี้เชื่อว่าปัจจัยกดดันกลุ่มรับเหมาฯ น่าจะเกิดจากการประมูลงานที่ล่าช้า ทั้งนี้จากการรวบรวมข้อมูลของนักวิเคราะห์ ASPS คาดว่าจะมีงานประมูลในปี 2561 ราว  8.2 แสนล้านบาท แต่ที่จะเห็นการประมูลในนี้มีอยู่ 2 โครงการคือ รถไฟความเร็วสูงเชื่อม 3 สนามบินราว 2.24 แสนล้านบาท  และ การพัฒนาท่าเรือแหลมฉบังระยะที่ 3 วงเงิน 1.2 แสนล้านบาท สัมปทาน 30 ปี (1 ใน โครงการ EEC)
ขณะที่หุ้นรับเหมาก่อสร้าง ASPS วิเคราะห์ 10 บริษัทคาดจะมีกำไร 6,149 ล้านบาท ปีนี้ เพิ่มขึ้น 619% จากปี 2560 ตามยอดรับรู้รายได้ที่เพิ่มขึ้น 10% จาก backlog ที่มีรวมกันสูงกว่า 4.5 แสนล้านบาท บวก กับหลายบริษัทมีผลขาดทุนหนักในปี 2560 เช่น STEC ,STPI, BJCHI กลับมามีผลประกอบกำไที่ดีขึ้นในปีนี้ เช่น   STEC (มี Backlog สูงถึง 1.2 แสนล้านบาท) จะ Turnaround จากขาดทุน 611 ล้านบาท ในปี 2560 พลิกมามีกำไร 1,318 ล้านบาท รวมไปถึงหุ้นในกลุ่มเสาเข็มเช่น  SEAFCO และ PYLON ซึ่งเป็นผู้ได้ประโยชน์อันดับแรกจากการลงทุนภาครัฐ จะทำกำไรได้สูงสุดเป็นประวัติการณ์
ขณะที่ P/E กลุ่มรับเหมาในปี 2561 คาดว่าจะลดลงจาก 157 เท่าในปี 2560 ที่มีฐานกำไรต่ำกว่าปกติมาอยู่ที่ 21.9 เท่า ซึ่งถือเป็นระดับที่ต่ำกว่าค่าเฉลี่ยในอดีตที่เคยอยู่สูงกว่า 25-30 เท่า  ชื่นชอบ  STEC ([email protected] 25.0) คาดว่าจะฟื้นตัวแรง  และ CK([email protected]) ธุรกิจน่าจะมั่นคงจากการมีรายได้หลากหลาย